Ci Hafanaidd

Ci arffed sy'n tarddu o Giwba yw'r Ci Hafanaidd () a elwir ar ôl dinas La Habana. Dyma gi cenedlaethol Ciwba, ac yn ôl yr American Kennel Club yr unig frîd sydd yn frodorol i'r ynys. "Havanese", American Kennel Club. Adalwyd ar 18 Rhagfyr 2020. Mae'n debyg iddo ddisgyn o gŵn Bichon o'r Ynysoedd Dedwydd a ddygwyd i Giwba gan fasnachwyr Eidalaidd neu Sbaenaidd.

Ci hynod o chwareus ydy'r Ci Hafanaidd sydd yn gi anwes addas iawn i'r teulu. Gall hefyd fod yn warchotgi da. Mae ganddo uwch-gôt donnog o flew sidanaidd, a all fod o unrhyw liw. Mae'n tyfu i 23–28 cm ac yn pwyso 3–6 kg, ac yn byw mwy na 12 mlynedd.Kathryn Hennessy et al., The Dog Encyclopedia (Llundain: Dorling Kindersley, 2013), t. 274.

 Cyfeiriadau 

Categori:Bridiau o gŵn
Categori:Bridiau o anifeiliaid sy'n tarddu o Giwba
Hafanaidd
Hafanaidd